## Pravilnik o obavljanju lova ramponom

### NN 4/1997 (15.1.1997.), Pravilnik o obavljanju lova ramponom

# MINISTARSTVO POLJOPRIVREDE I ŠUMARSTVA

Na temelju članka 18. stavka 2., članka 20. stavka 2., članka 39. stavka
3. točke 4., članka 40. stavka 1. točaka 1., 2., 4. i 5. Zakona o morskom
ribarstvu (ŻNarodne novineŽ, br. 74/94) ministar poljoprivrede i šumarstva
donosi

## PRAVILNIK

### O OBAVLJANJU LOVA RAMPONOM

Članak 1.

Ovim Pravilnikom propisuje se:

- namjena dredže s metalnim okvirom i grabljama (u tekstu koji slijedi:
rampon);

- način uporabe rampona;

- vrijeme i mjesto uporabe rampona;

- konstrukcijsko-tehničke osobine rampona;

- broj plovila odnosno broj povlastica za obavljanje lova ramponom;

- broj rampona koji se može rabiti po jednom plovilu.

Članak 2.

Rampon je pridnena povlačna mreža dredža koja se sastoji od metalnog
okvira na koji je pričvršćena mreža.

Na donjem dijelu metalnoga okvira, koji struže po morskom dnu, nalaze
se zupci (grablje), a na gornjem dijelu je koso pričvršćen depresor.

Rampon je namijenjen za izlovljanje školjkaša i to pretežito Jakovljeve
kapice (Pecten jacobeaus).

Članak 3.

Lov ramponom obavlja se povlačenjem mreže po morskom dnu.

Članak 4.

Lov ramponom u Ribolovnom moru Republike Hrvatske smije se obavljati
samo u dijelu Ribolovne zone A unutar akvatorija koji je omeđen spojnicama
između točaka A i B, B i C, C i D te A i D:

točka A - točka koja se nalazi na udaljenosti dvije (2) morske milje
od rta Savudrija u kursu 2700,

točka B - točka koja se nalazi na vanjskoj granici teritorijalnog mora
Republike Hrvatske u kursu 2700 od rta Savudrija,

točkca C - točka koja se nalazi na vanjskoj granici teritorijalnog mora
Republike Hrvatske u kursu 2700 od rta Barbariga,

točka D - točka koja se nalazi na udaljenosti dvije (2) morske milje
od rta Barbariga u kursu 2700.

Spojnica između točke A i B je najkraća ravna crta.

Spojnica između točke B i C je razlomljena crta koja slijedi vanjsku
granicu teritorijalnog mora Republike Hrvatske.

Spojnica između točke C i D je najkraća ravna crta.

Spojnica između točke A i D je razlomljena crta koja je od obale kopna
udaljena dvije (2) morske milje.

Članak 5.

Lov uz uporabu rampona dozvoljen je u razdoblju od 15. prosinca do 15.
rujna.

Članak 6.

Plovilo koje obavlja lov uz uporabu rampona istodobno smije povlačiti
najviše do dva (2) rampona.

Članak 7.

U lovu se smije rabiti rampon kod kojega:

- duljina metalnog okvira s grabljama nije šira od 280 centimetara;

- otvor oka mrežnog tega nije manji od 80 milimetara.

Otvor oka iz stavka 1. ovoga članka predstavlja unutarnju udaljenost
dviju potpuno ispruženih stranica oka mjerenu u milimetrima u mokrom stanju.

Otvor oka iz stavka 2. ovoga članka mjeri se posebnim mjeračom za mjerenje
otvora oka mrežnog tega Međunarodnog savjeta za ispitivanje mora (International
Council for the Exploration of the Sea - ICES).

Članak 8.

Na svakom rasponu mora biti označeno ime i luka upisa broda i registarska
oznaka brodice kojom se obavlja lov uz upotrebu rampona.

Označivanje iz stavka 1. ovog članka obavlja se tako da se na posebnoj
metalnoj pločici, koja mora biti pričvršćena na gornji dio metalnog okvira
rampona, utisne ime i luka upisa broda ili registarska oznaka brodice kojom
se obavlja lov uz uporabu rampona.

Članak 9.

Radi zaštite školjke Jakovljeve kapice neće se izdavati nove povlastice
za obavljanje lova uz uporabu rampona niti u postojeća odobrenja ili rješenja
upisivati novi ramponi.

Povlastica za obavljanje lova školjkaša uz uporabu rampona izdat će
se samo u slučaju kad se radi o plovilu kojim se lov uz uporabu rampona
obavljao prije stupanja na snagu ovoga Pravilnika.

Članak 10.

Odredbe članka 8. ovoga Pravilnika primjenjivat će se od 1. siječnja
1998. godine.

Članak 11.

Danom stupanja na snagu ovoga Pravilnika prestaju važiti odredbe članka
52. stavka 1. točke 5. te stavka 2. i 3. Pravilnika o privrednom i sportskom
ribolovu, uzgoju riba i drugih morskih životinja, vađenju spužava, koralja,
školjkaša i morskog bilja (ŻNarodne novineŽ, br. 34/85, 35/86, 27/87, 9/90
i 26/90).

Članak 12.

Ovaj Pravilnik stupa na snagu 1. ožujka 1997. godine.

Klasa: 011-2/96-01/84

Urbroj: 525-01-96-2

Zagreb, 8. siječnja 1997.

Ministar

poljoprivrede i, šumarstva

mr. Zlatko Dominiković, v. r.

Pravilnik, NN 4/1997-44